recursal/SuperWikiNEXT-32B huggingface dataset:
**ג'וזף בקלר** (באנגלית: **Joseph Backler**‏; 24 במאי 1813 – 22 באוקטובר 1895) היה צייר אוסטרלי יליד אנגליה. הועבר לאוסטרליה כפושע מגורש בשנת 1832 שיצא לחופשי לאחר 10 שנים. היה פעיל כצייר בין השנים 1842 עד 1880.

ביוגרפיה
--------

### ראשית חייו

ג'וזף בקלר, בנם של ג'וזף וג'יין בקלר, נולד בלונדון בשנת 1813. אביו היה גם צייר ובקלר למד אצלו במשך זמן מה. בנעוריו המאוחרים היה פושע, ולאחר משפטו בשלוש סעיפי זיוף והעברת צ'קים מזויפים ב-30 ביוני 1831, הוא הורשע ונידון למוות. גזר הדין הוסב לגירוש לכל החיים.

### החיים באוסטרליה

בקלר הגיע לסידני על סיפונה של אוניית מגורשים "פורטלנד" ב-25 במאי 1832. תוך שנה הוא נשלח להסדר העונשין בפורט מקווארי כעונש על פשעים נוספים שביצע במושבה. הוא בילה תשע שנים בפורט מקווארי, במהלכן הוא קיבל עונש נוסף על התנהגות לא ראויה אך גם הייתה לו הזדמנות לצייר לפחות שישה ציורי נוף של פורט מקווארי. בקלר השיג תעודת שחרור בשנת 1842 וזמן קצר לאחר מכן התחתן עם מרגרט מגנר.

בשנת 1843, בקלר קיבל אישור לעבור לסידני בתנאי שיישאר בעבודה אצל סטה אנד יוז, יצרני מסגרות וגילופים. הוא נשאר בסידני עד אוגוסט 1845, אז נסע לגולבורן (כמעט שנה לפני שקיבל אישור רשמי לגור ולעבוד מחוץ לסידני). בסוף שנות ה-40 של המאה ה-19 הוא נסע גם ליאס, באת'רסט, מייטלנד וניוקאסל כדי לצייר פורטרטים ונופים, פעילויות שלטענתו, במהלך הליכי חדלות פירעון, בשנת 1849 גרמו לו למצוקה כלכלית. הוא המשיך לטייל ברחבי ניו סאות' ויילס וקווינסלנד במשך רוב הקריירה שלו כצייר. לאחר מות אשתו הראשונה מרגרט בשנת 1852, הוא התחתן עם שרה טינקר.

בשנת 1882 חזר בקלר לסידני, שם עבד כצייר פורטרטים וביסס את עבודתו על צילום. הוא נפטר באוקטובר 1895 ונקבר בבית העלמין בווברלי. הוא הותיר אחריו את אשתו השנייה שרה.

ציור
----

דיוקנאותיו של בקלר היו כולם בצבע שמן. סגנון הקומפוזיציה שלו, היה בהתמקדות בפירוט ותיאור ריאליסטי של מצויריו הוא חייב את מקור השראתו בז'אנר הפורח של דיוקנאות אנגליות פרובינציאליות. דיוקנאותיו של בקלר דומים בסגנונם לסוגי הדיוקנאות שמשפחות דומות במעמד חברתי זהה באנגליה - מעמד הפועלים המצליח או מעמד הביניים הנמוך - היו יכולות להזמין מציירי פורטרטים אנגלים מקומיים.

הוא לא היה מעורב במיוחד בעולם האמנות בסידני.

גלריה
-----

* ג'יימס דונלופג'יימס דונלופ
* אלכסנדר סינקלראלכסנדר סינקלר
* שרה קובקרופטשרה קובקרופט
* ג'יימס ריצארדג'יימס ריצארד
* קריסטינה סינקלרקריסטינה סינקלר
* אנה וטסוןאנה וטסון

קישורים חיצוניים
----------------

ויקישיתוף מדיה וקבצים בנושא **ג'וזף בקלר** בוויקישיתוף

הערות שוליים
------------

1. 1 2  Joseph Backler :: biography at :: at Design and Art Australia Online, www.daao.org.au
2. ↑  Convict Records: Joseph Backler, convictrecords.com.au
3. ↑  Richard Neville, **Australian Dictionary of Biography**, Canberra: National Centre of Biography, Australian National University

|  |  |
| --- | --- |
| בקרת זהויות עריכת הנתון בוויקינתונים | 
* ADB: backler-joseph-12778
* AGSA: 2463
* DAAO: joseph-backler
* Trove: 1464264

 |
חזית בניין ההנהלה הנמצא מול הכניסה הראשית של בית הספר, 2015
גבעתיים, 1935: על ההר למעלה נראים צריף הנוער העובד הראשון ובית הלומד בורוכוב
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**בית הספר בורוכוב** (שמו הרשמי: **בית הלומד בורוכוב**) הוא בית ספר יסודי שמונה שנתי בעיר גבעתיים. בית הספר נוסד ב-1923 (שנת הלימודים תרפ"ד) כבית הספר של שכונת בורוכוב והוא בית הספר הראשון בעיר גבעתיים, והראשון ברשת החינוך "זרם העובדים" של ההסתדרות.

בבית הספר לומדים כ-800 תלמידים מכיתה א' עד כיתה ח'. מנהלת בית הספר הנוכחית (2023-2018) היא מירי לוקסנבורג.

בחצר בית הספר ישנה אנדרטה לזכר הנרצחים בפוגרום בעיירה גרוסולובה באוקראינה ב-1919, מעשה ידיה של הפסלת בתיה לישנסקי. בשנת 2018 שופצה החצר בה מצויה האנדרטה, בסיוע המועצה לשימור אתרים והוכרזה כ"חצר מורשת".

היסטוריה
--------

שכונת בורוכוב הוקמה כשכונת פועלים ותושביה רצו שילדי השכונה ילמדו בבית ספר שיעניק להם חינוך ב"רוח העבודה". לכן החליטו להקים בית ספר לילדי השכונה ולא לשלוח אותם ללימוד בערים השכנות.

בראשית דרכו היה בית הספר בצריף ב"גן העיגול" - בהצטלבות הרחובות קק"ל ובורוכוב בגבעתיים, "כיכר אלדמע". עם הגידול במספר התלמידים התפזרו כיתות הלימוד ברחבי השכונה.

מבנה הקבע הראשון של בית הספר נבנה בשנת 1932 (שנת העשור לשכונת בורוכוב). בית הספר ממוקם במעלה הגבעה החולשת על שכונת בורוכוב בצמוד לחורשה שניטעה לזכר נרצחי הפוגרום בגורסולובה. הבניין נבנה בסגנון בינלאומי[דרוש מקור], ומיקומו מאפשר תצפית נרחבת על כל מרחב שכונת בורוכוב.

המבנה הראשון אשר נבנה במתחם בית הספר שימש בעבר את הפלמ"ח. בשל מיקומו שימש מרכז קשר של ההגנה ועל גגו הוקמה תחנת איתות מרכזית של האזור וכן עמדת תצפית.

המועצה לשימור אתרי מורשת בישראל, בשיתוף עיריית גבעתיים, פועלות למען שימור של מבנה בית הספר והשמשתו מחדש[דרוש מקור].

מבנה בית הספר
-------------

המבנה ההיסטורי של בית הספר אינו מאכלס יותר כיתות לימוד, וחדריו משמשים למעבדות, ולפעילויות נוספות של בית הספר.

במשך השנים, עם צמיחת בית הספר ניבנו בשטח בית הספר מבנים נוספים המשמשים לכיתות לימוד, אולם ספורט וספריה. האחרון שבהם נחנך בראשית שנת הלימודים ה'תש"פ.

בנוסף לאנדרטה לזכר נרצחי גרוסולובה הוקמה בחצר בית הספר אנדרטה לבוגרי בית הספר שנפלו במערכות ישראל.

ראו גם
------

רשימת בוגרי בתי הספר

קישורים חיצוניים
----------------

ויקישיתוף מדיה וקבצים בנושא **בית ספר בורוכוב** בוויקישיתוף
* 

* אתר האינטרנט הרשמי של בית ספר בורוכוב
* בית ספר בורוכוב, ברשת החברתית פייסבוק
* על שימור מבנה בית הספר (אורכב 19.01.2016 בארכיון Wayback Machine), באתר המועצה לשימור אתרי מורשת בישראל
* יונתן ממלוק, בית ספר הראשון בגבעתיים "בית ספר בורוכוב", זיכרונות מבית הספר, באתר בית הלומד בורוכוב
* שכונת ברוכוב, דבר, 17 בפברואר 1936

הערות שוליים
------------

1. 1 2  מידעון בית הספר לשנת תש"פ, דף 2
2. ↑  מידעון בית הספר לשנת תש"פ, דף 4
3. ↑  נדב מן, שכונת בורוכוב: יש בה ילדים כמוך וכמוני, באתר ynet, 20 בינואר 2012
4. ↑  הזמנה לחנוכת חצר מורשת בביה"ס בורוכוב, באתר המועצה לשימור אתרי מורשת, ‏28 ביוני 2018
5. ↑  "בית–הספר שבעיר אינו מספק את צרכיו של העובד הדורש חינוך לילדיו ברוח

העבודה..." מתוך מכתב של תושבי השכונה להסתדרות הציונית. ראה הספר מהשכונה אל השיכון, איריס גרייצר, הוצאת פרדס
6. ↑  במסגרת שיפוץ והרחבת חצר המשחקים בבית הספר נעקרו רוב עצי החורשה.
מארי הארף
**מארי אליזבת הארף** (באנגלית: **Marie Elizabeth Harf**; נולדה ב-15 ביוני 1981) היא דוברת ממשל אמריקאית, שכיהנה כיועצת תקשורת אסטרטגית למזכיר המדינה ג'ון קרי בשנים 2015–2017. היא הובילה את תחום האסטרטגיה התקשורתית במשא ומתן על תוכנית הגרעין האיראנית. קודם לכן שירתה כסגנית דוברת מחלקת המדינה וכן כדוברת בפועל.

ביוגרפיה
--------

הארף נולדה בשיקגו, אילינוי. היא גדלה בגרנוויל, עיירה במרכז אוהיו השוכנת מזרחית לקולומבוס, וסיימה את לימודיה התיכוניים בשנת 1999. לאחר מכן סיימה תואר ראשון במדע המדינה באוניברסיטת אינדיאנה בבלומינגטון, ובהמשך תואר שני ביחסי חוץ באוניברסיטת וירג'יניה, עם תזה העוסקת ביציבות המשטר בערב הסעודית. היא החלה את הקריירה המקצועית שלה במנהלת המודיעין שב-CIA, כאנליסטית העוסקת במזרח התיכון. בהמשך קודמה לדוברת התקשורת של הארגון.

במהלך מסע הבחירות לנשיאות של ברק אובמה ב-2012, ניהלה הארף את אסטרטגיית התקשורת של מצע הביטחון הלאומי בקמפיין, ושירתה גם כדוברת שלו. ביוני 2013 מונתה לסגנית דוברת מחלקת המדינה, שם שירתה תחת ג'ן סאקי.

מיוני 2015 עד ינואר 2017 החלה לשמש כיועצת בכירה לאסטרטגיה תקשורתית עבור מזכיר המדינה ג'ון קרי, ולקחה חלק מרכזי בשיחות שהובילו להסכם המעצמות על תוכנית הגרעין האיראנית.

בינואר 2017 הצטרפה כפרשנית בערוץ פוקס ניוז.

מארי נישאה לג'וש לוקאס באפריל 2012.

קישורים חיצוניים
----------------

ויקישיתוף מדיה וקבצים בנושא **מארי הארף** בוויקישיתוף
* מארי הארף, ברשת החברתית אקס (טוויטר)
* ענת סרגוסטי, מארי הארף: הפנים של משרד החוץ האמריקני, באתר Onlife

הערות שוליים
------------

1. ↑  Josh Rogin (30 באפריל 2013). "Former Obama spokesperson moving to State". *FP*. נבדק ב-11 ביולי 2014. `{{cite news}}`:  (עזרה)
**ז'אן בוטז** (נולד ב-8 ביוני 1995) הוא כדורגלן צרפתי המשחק כשוער עבור המועדון הבלגי רויאל אנטוורפן.

קריירה
------

בוטז התחיל את הקריירה שלו במחלקת הנוער של ליל הצרפתית, שם בלט כשוער מוכשר. בעונת 2012/2013, ערך את הופעת הבכורה שלו בקבוצת המילואים של ליל ששיחקה בליגה הרביעית בצרפת. במשך 5 עונות רשם בוטז 81 הופעות רשמיות עבור קבוצת המילואים, אך מעולם לא זכה לדקות משחק בקבוצה הראשונה.

לקראת עונת 2017/2018, הושאל בוטז לרויאל אקסל מוסקרון מליגת העל הבלגית. במחזור הפתיחה ערך את הופעת הבכורה שלו בניצחון 0-1 על אוסטנדה, אך במחזור השני הורחק בכרטיס אדום ואיבד את מקומו בהרכב. בסך הכל ערך 11 הופעות בלבד באותה עונה. לאחר שליל שחררה אותו בקיץ 2018, חתם בוטז במוסקרון על חוזה קבוע.

בעונת 2018/2019, הפך בוטז לשוער הראשון של מוסקרון והציג יכולת מצוינת, בעיקר במחצית השנייה של העונה. הוא זכה להתעניינות ממועדונים בכירים יותר בבלגיה, אך מוסקרון דרשה עבורו סכום העברה גבוה שהרתיע מועדונים אלו.

ב-12 ביוני 2020, חתם בוטז באנטוורפן, שם בא למלא את מקומו של סינאן בולאט שסיים חוזה. ב-8 באוגוסט 2020, ערך את הופעת הבכורה שלו במדי אנטוורפן במשחק ליגה נגד מועדונו לשעבר מוסקרון.

קישורים חיצוניים
----------------

* ז'אן בוטז, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Moeskroen vraagt Antwerp twee miljoen voor doelman Jean Butez, nieuwsblad
**דוד מייזלר** (**Mejzler**‏), 20 בספטמבר 1913 - 11 בינואר 1996) היה פרופסור למתמטיקה וסטטיסטיקה באוניברסיטה העברית בירושלים.

קורות חיים
----------

דוד מייזלר נולד בעיירה פולונה באימפריה הרוסית (כיום במערב אוקראינה), למשפחה אמידה שב-1922 עקב התהפוכות באזור נושלה מרכושה ונאלצה לעבור מערבה לדובנו ברפובליקה הפולנית השנייה (כיום במערב אוקראינה). בילדותו למד עברית ובנערותו הצטרף לשומר הצעיר. עבד כמורה ובמלחמת העולם השנייה שהה במוסקבה בעת שמשפחתו נספתה בשואה. בשנים 1948–1955 נמנה עם תלמידי המחקר של בוריס גנדנקו באוניברסיטת לבוב שהיה מנחה עבודת הדוקטורט שלו (התואר הוענק לו בשנת 1950), ובין היתר פרסם מאמרים עם יקטרינה רווחווה-יושצ'נקו. בשנת 1958 עלה לישראל והחל לעבוד במכון לסיבים ומוצרי יער (לימים המכון הישראלי לסיבים) במושבה הגרמנית בירושלים, במסגרתו פרסם מספר מחקרים. בשנת 1964 מונה למרצה בכיר באוניברסיטה העברית ובתחילת 1969 הועלה לדרגת פרופסור חבר ופרופסור מן המניין בשנת 1978. פרש לגמלאות בשנת 1984.

פרסם מספר מחקרים בתורת ההסתברות ובשימושיה. תרומותיו העיקריות הן למשפטי גבול של סדרות וריאציוניות רב ממדיות ובמיוחד לאבריהן המקסימליים. הוא אף הצביע על שימושים שונים של תוצאותיו, בעיקר בתורת הפולימרים.

מייזלר נחשב מורה מחונן, והיה אהוב על תלמידיו. ספר הרצאותיו "חשבון אינפיניטסימלי" היה למבוקש ביותר, ונמצא בשימוש עד היום במספר אוניברסיטאות בישראל. בנוסף, כתב מספר ערכים באנציקלופדיה העברית, בין היתר את הערך "הסתברות".

נישא לפניה, ולזוג נולדו שני בנים, גיורא וגילי. בנו, גיורא מייזלר הוכרז כנעדר בתחילת מלחמת יום הכיפורים, לאחר שהטנק שלו נפגע. עדות של חבר ילדות שטען שפגש אותו שבוע לאחר מכן, עוררה תקווה שמא הוא עדיין בחיים. דוד מייזלר השקיע מאמצים רבים בניסיון לאתר את בנו, עד שביוני 1975 זוהתה אחת הגופות שהוחזרה על ידי המצרים כשל גיורא. גילי, בנו השני של מייזלר, יצר סרט תיעודי, בשם "גחליליות", המספר את סיפור החיפושים של מייזלר אחר בנו. החל מ-17 באוקטובר 2013 העלה גילי מייזלר לאינטרנט את יומן החיפושים אחר גיורא, שכתב דוד מייזלר. היומן כלל 650 עמודי מחברת, והועלה לרשת לפי קצב כתיבתו, באיחור של 40 שנה.

קישורים חיצוניים
----------------

ויקישיתוף מדיה וקבצים בנושא **דוד מייזלר** בוויקישיתוף

* דוד מייזלר, באתר פרויקט הגנאלוגיה במתמטיקה
* דוד מייזלר אתר לזכרו של פרופ' דוד מייזלר, שהוקם על ידי בנו גילי מייזלר.
* רשימת כל הפרסומים של דוד מייזלר
* אתר למנויים בלבד עודד ירון, החיפושים אחרי הבן שלא חזר - יום אחר יום, שיחה אחר שיחה, באתר הארץ, 31 באוקטובר 2013

הערות שוליים
------------

1. ↑  דוד מייזלר
2. ↑  פרופסור בוריס ולדימיר גנידנקו, 1912-1995
3. ↑  on a theorem of b.v.gnedenko
4. ↑  A contribution to the study of random degradation of chain polymers
5. ↑  מינויים חדשים באוניברסיטה, דבר, 23 באוגוסט 1964
6. ↑  העלאות ומינויים באוניברסיטה, דבר, 19 בפברואר 1969
7. ↑  A Contribution to the Study of Random Degredation of Chain Polymers, Journal of Polymer Science, 1960
8. ↑  מנחם שמואל, מי ראה את גיורא מייזלר?, מעריב, 6 במרץ 1974
9. ↑  זוהתה גופת חלל צה"ל גיורא מייזלר, מעריב, 12 ביוני 1975
10. ↑  יומן החיפושים אחר גיורא

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574153705171
* MGP: 156581
* VIAF: 45147266653735480615
* WorldCat: viaf-45147266653735480615

 |
שקע יפן במערך הלוחות בצפון-מערב האוקיינוס השקט
מבנה קשת איים
הדפס אוקיו-אה של התפרצות הר הגעש בנדאי בשנת 1888
**שקע יפן** הוא שקע אוקייני ממזרח לחלקו הצפוני של האי הונשו ביפן, בשוליים הצפון-מערביים של האוקיינוס השקט. השקע הוא חלק ממערכת שקעים בשולי טבעת האש. מצפון הוא מתחבר לשקע קוריל-קמצ'טקה, ומדרום – באמצעות שקע איזו-בונין (נקרא גם "שקע איזו-אוגסאוורה"), לשקע מריאנה. אורכו של השקע כ-800 ק"מ ועומקו המרבי כ-9,000 מטרים.

גאולוגיה
--------

שקע יפן הוא חלק מאזור הפחתה בו נוחת הלוח הפסיפי אל מתחת ללוח אוחוצק, והוא נוצר כתוצאה מכיפוף בלוח הנוחת. שקעים מסוג זה מצויים בקדמת קשת איים, דוגמת זו המרכיבה את איי יפן.

### סייסמולוגיה

בנקודת החיבור של שקע יפן לשקע איזו-בונין מצוי צומת משולש בו נפגשים שלושה לוחות טקטוניים: לוח אוחוצק, הלוח הפיליפיני והלוח הפסיפי.

הפעילות הטקטונית בצומת משולש זה אחראית להתרחשות רעידות אדמה רבות ותכופות בצפון יפן, בהן רעידת האדמה בסנדאי בשנת 2011 שדורגה כ-9.0 בסולם מגניטודה לפי מומנט וגלי הצונאמי שנוצרו בעקבותיה.

### געשיות

האיים הגעשיים של הקשת נוצרו כתוצאה מהתכה של סלעי הליתוספירה, הפיכתם למאגמה ופליטתם מבעד להרי געש. התכה זו מזינה את הגעשיות של צפון האי הונשו, למשל את ההתפרצות הר הגעש בנדאי במהלך 50,000 השנים מאז היווצרו ועד התפרצותו האחרונה בשנת 1888.

צלילה
-----

ב-15 ביולי 1962 צלל צוות מחקר צרפתי לעומק שקע יפן. צלילה זו הייתה שנייה בעומקה לזו של דון וולש וז'ק פיקרד ב-23 בינואר 1960 לתהום צ'לנג'ר בשקע מריאנה.

באוקטובר 2008 צלל צוות יפני ואנגלי לעומק של 7.7 ק"מ וגילה דגים ממין *Pseudoliparis amblystomopsis*, הנחשבים לדגים החיים בעומק הרב ביותר באוקיינוס.

ראו גם
------

* גאולוגיה - מונחים
* טקטוניקת הלוחות
* התפרצות געשית
* רעידת אדמה

קישורים חיצוניים
----------------

ויקישיתוף מדיה וקבצים בנושא **שקע יפן** בוויקישיתוף
* שקע יפן, באתר אנציקלופדיה בריטניקה (באנגלית)

הערות שוליים
------------

1. ↑  מיקום חלק מהשקעים מבוסס על מפה זו
2. ↑  **צומת משולש** – נקודת מפגש המשותפת לשלושה לוחות טקטוניים, ר' מילון המונחים של האוניברסיטה הפתוחה
3. ↑  הר הגעש בנדאי באתר Global Volcanism Program
4. ↑  כתבה מ-16 ביולי 1962 ב"The Spokesman-Review"
5. ↑  'Deepest ever' living fish filmed באתר ה-BBC

| טקטוניקת הלוחות |
| --- |
| לוחות | הלוח הערבי • הלוח האפריקאי • הלוח האירואסייתי • הלוח הלבנטיני • הלוח האנטולי • הלוח ההודי • הלוח האוסטרלי • הלוח האנטארקטי • הלוח הצפון-אמריקאי • הלוח הדרום-אמריקאי • הלוח הפסיפי • הלוח הקריבי • לוח סקוטיה • לוח נסקה • לוח קוקוס • לוח גורדה • לוח חואן דה פוקה • הלוח הפיליפיני • הלוח האדריאטי • לוח אוחוצק • לוח אוקינאווה • הלוח האמורי • לוח יאנגצה | טראם |
| העתקים ובקעים | הבקע הסורי-אפריקני • העתק סן אנדראס • העתק המלכה שארלוט • ההעתק הצפון אנטולי • ההעתק המזרח אנטולי • משולש עפר • הרכס המרכז-אטלנטי |
| שקעים אוקייניים | שקע טונגה • שקע מריאנה • שקע קוריל-קמצ'טקה • שקע יפן • שקע ננקאי • שקע אוקינאווה • שקע ריוקיו |
**מילה של אהבה** הוא מחזה פרי עטו ובבימויו של מיקי גורביץ' שהוצג בתיאטרון החאן הירושלמי.

עלילה
-----

המחזה נפתח במונולוג פרי עטו של המחזאי (אין המדובר במיקי גורביץ', המחזאי האמיתי, אלא בשחקן שמשחק את המחזאי), שכל מה שמתרחש בהצגה הזו כתוב מראש ולא יהיו פה הפתעות, הכול בשליטה, כולל המונולוג שהוא אומר כרגע. הוא אומר שתעלה בחורה יפה ותבקש מתנדב מהקהל, וכך אמנם קורה. לבמה עולים שלושה חיילים והבחורה שואלת אותם אם הם יהיו מוכנים למות בשבילה. שניים עונים שלא וזה שלא משיב נשאר. שני החיילים שירדו מהבמה חוזרים למקומם, בו מתיישב בחור בשם אחמד עם כרטיס שמצביע שזה המקום שלו. לאחר ויכוח הם זורקים אותו בכוח מהמקום. במהלך כל ההצגה אחמד מנסה לתפוס את מקומו, הוא עולה לבמה ומשלא מצליח בשום דרך הוא חוטף את הבחורה. החיילים פותחים במרדף אחר הערבי.

אודות המחזה
-----------

זהו מחזה על תיאטרון וגם מחזה פוליטי שהתיאטרון משמש בו כמשל, והיחס של החיילים היהודים לצופה הערבי, יכול להיות משל לסכסוך היהודי-ערבי. המחזה מסתיים במאבק בין אחמד לאחד החיילים, שכביכול נהרג, אבל לא ברור אם זה אכן כך, כי מדובר בתיאטרון. הצגת הבכורה נערכה ב-26 ביוני 2002.

היוצרים
-------

* מחזאי: מיכאל גורביץ'
* במאי: מיכאל גורביץ'
* עיצוב תפאורה: פרידה קלפהולץ-אברהמי ויהודית בלוך
* עיצוב תלבושות: פרידה קלפהולץ-אברהמי ויהודית בלוך
* עיצוב תאורה: רוני כהן
* מלחין מוזיקה יוסף ברדנשווילי
* הדרכה קולית: רחל הוכמן

השחקנים
-------

* שרון שטרק - הנערה / הנסיכה
* לירון ברנס - החייל הגבוה
* יוסי עיני - החייל הנמוך
* יואב היימן - מיכאל
* אריה צ'רנר - מנהל התיאטרון / המלך
* ליליאן ברטו - המלבישה
* אלי בן דוד/אורי הוכמן - אחמד
* יהויכין פרידלנדר - הרוזן - ראש הממשלה
* נעמי פרומוביץ' - נעמי
* רותי בורנשטיין - המשרתת / אשת חצר
* אבינעם מור-חיים - הרופא
* בתפקיד אורח - עליזה רוזן

המחזה בדפוס
-----------

* מיכאל גורביץ', **מילה של אהבה : מחזה**, הוצאת המכון למחזאות ישראלית.

אהבה הנכונה הוא אמר בפסטיבל
הוא גם אמר
אושר
שימחה
ועוד...

קישורים חיצוניים
----------------

* עמוד ההצגה ובו קישורים לצילום התוכניה, לתמונות מההצגה, לטקסט המלא של המחזה ולסרט הווידאו המלא של ההצגה, באתר של מיקי גורביץ'
המבנה הפנימי של כדור הארץ
תרשים אינטראקטיבי של מבנה כדור הארץ

**קרום כדור הארץ** הוא השכבה החיצונית בגאוספירה של כדור הארץ. מתחת לשכבה זו נמצאים מעטפת כדור הארץ וגלעינו. הגבול התחתון של הקרום, המפריד בינו לבין המעטפת, נקרא תחום אי-רציפות מוהורוביצ'יץ'.

קרום כדור הארץ, יחד עם החלק העליון של המעטפת שלו, מהווים את שכבת הליתוספירה.

על אף שהקרום לבדו מחזיק עליו את כל המתרחש על פני האדמה, נפחו הוא רק כ-1% מכלל נפח כדור הארץ, ומסתו היא רק כ-0.5% ממסת כדור הארץ. העובי הממוצע של הקרום הוא כ-30 ק"מ, כשעובי הקרום היבשתי הוא בין 25 ל-70 ק"מ, ועובי הקרום הימי, שנמצא מתחת לאוקיינוסים, הוא פחות מ-10 קילומטרים. הבדלים משמעותיים אלה מצביעים על כך שהיבשה הנראית לעינינו אינה רק התנשאות חיצונית של מסה מעל המפלס הממוצע של פני שטח כדור הארץ, אלא שמקורה עמוק ונעוץ בתוך חומר כבד יותר (חומר המעטפת והחלק התחתון של הקרום היבשתי) וקשור לתהליכים בטקטוניקת הלוחות. בנוסף, גם הבליה שנגרמת ביבשה משפיעה ישירות על עוביו של קרום היבשה. התורה העוסקת במערכת שיווי המשקל הזו היא תורת האיזוסטזיה (Isostasy).

ההבדל בין הקרום הימי (האוקייני) לבין הקרום היבשתי (הקונטיננטלי) מתבטא גם ברמת צפיפות החומר ובהרכבם של שני סוגי הקרומים. הקרום היבשתי הוא בעל צפיפות של כ-2.7 גרם לסמ"ק, והרכבו דומה להרכב הגרניט, לכן הוא גם נקרא "שכבת הגרניט" או סיאל (ע"ש מרכיבי הגרניט הנפוצים: Si - צורן, Al - אלומיניום). הקרום היבשתי מורכב משתי שכבות, כאשר הקרום היבשתי העליון קל ופחות צפוף מהקרום התחתון. לעומתו, הקרום הימי הוא בעל צפיפות של 3 עד 3.3 גרם לסמ"ק, והרכבו דומה להרכב הבזלת, לכן מכנים אותו גם "שכבת הבזלת" או סימה – הלחם של Si – התחילית של סיליקון, ו-Ma – התחילית של מגנזיום.

השכבה החיצונית של הקרום היבשתי בנויה בעיקרה מסלעי משקע, המהווים כ-75% מפני השטח של היבשות, ורק בכ-25% מפני השטח נחשפים סלעי יסוד. למרות זאת, אחוז נפח סלעי המשקע מכלל נפח קרום כדור הארץ מוערך בכ-5% בלבד.

קרום כדור הארץ, הן היבשתי והן הימי, אינו מקשה אחת. הלחצים הפנימיים של המאגמה בשכבת המעטפת יוצרים בקרום שברים וסדקים אנכיים המחלקים אותו ללוחות טקטוניים, וגורמים בסופו של דבר לתהליך נדידת היבשות.

קישורים חיצוניים
----------------

* כדור הארץ (כוכב), קרום, דף שער בספרייה הלאומית

הערות שוליים
------------

1. ↑  Stephen Blake, Kevin Burton, Ian Parkinson, Mike Widdowson, Nigel Harris, *An Introduction to Our Dynamic Planet*

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567859605171
* GND: 4015169-4
* LCCN: sh85040430
* LNB: 000071195
* NDL: 00573002
* NKC: ph116754

 |
מצבת האחים גובר בבית הקברות
**בית הקברות הצבאי בכפר ורבורג** הוא בית קברות צבאי אזורי השוכן בתחומי מושב כפר ורבורג שליד קריית מלאכי. מרבית חללי צה"ל הקבורים בו נפלו בקרבות בחזית הדרום במלחמת העצמאות.

בית הקברות
----------

לאחר הקמת המדינה התמקמה מפקדת חזית הדרום בכפר ורבורג, שנמצא אז בקו החזית עם הצבא המצרי שפלש לארץ ישראל מדרום. בעקבות זאת הוחלט לקבור בבית הקברות של המושב חללים של צה"ל שנפלו בקרבות בחזית זו, והחלקה שבה נקברו הוכרזה בהמשך כבית קברות צבאי. מעבר פתוח קיים בינו לבין בית הקברות האזרחי, הצמוד אליו.

במרכז בית הקברות ובחלקה הדרומית בו נקברו 153 חיילים שנפלו בקרבות מלחמת העצמאות. בחלקה הצפונית בבית הקברות נקברו חיילי צה"ל מבני יישובי האזור שנפלו מאז תום מלחמת העצמאות. לצד שתי החלקות נבנתה בבית הקברות רחבת טקס ובה קיר זיכרון מסורתי.

בית הקברות תוכנן על ידי האדריכל אשר חירם. לימים הוצבו בו לוחות זיכרון המספרים את סיפור הקרבות בחזית הדרום במלחמת העצמאות.

החללים
------

חללי מלחמת העצמאות הטמונים באתר נפלו בקרבות חזית הדרום מאוקטובר 1948 ואילך – במהלך מבצע יואב לפריצת הדרך לנגב, כיבוש באר שבע ומבצע חורב. הם נקברו בתשעה קברי אחים. 

לצד קברי האחים נטמנו בצמוד זה לזה האחים אפרים וצבי גוּבֶּר, בניהם של מרדכי גובר ורבקה גובר ("אם הבנים"), מוותיקי המושב. הם נפלו במלחמה בהפרש של ארבעה חדשים זה מזה. על קבריהם הוקמה מצבה משותפת.

זוג אחים נוסף שנקבר במקום הם משה ליכטר ויוסף יאירי-לייכטר, שנפלו ב-1948 וב-1952, בהתאמה.

בחלקת מלחמת העצמאות נקבר גם עזרא רביע, לוחם האצ"ל, שנהרג ב-3 באפריל 1946 בהתקפת האצ"ל על תחנת רכבת בין יבנא לאיסדוד. הבריטים מצאו את גופתו והוא הובא לקבורה תחילה כאלמוני בכפר ורבורג. לימים הוקמה על קברו מצבה צבאית הנושאת את סמל האצ"ל במקום סמל צה"ל.

בקרבת בית הקברות ניצבת אנדרטה לזכר בני המושב שנפלו במערכות ישראל, גם היא בתכנונו של אשר חירם.

ראו גם
------

* בית הקברות הצבאי בבאר טוביה

קישורים חיצוניים
----------------

ויקישיתוף מדיה וקבצים בנושא **בית הקברות הצבאי בכפר ורבורג** בוויקישיתוף
* בית הקברות באתר כפר ורבורג
* בית העלמין הצבאי כפר ורבורג, באתר יזכור

הערות שוליים
------------

1. ↑  בבית הקברות קבורים 215 חיילי צה"ל (2017).

| בתי הקברות הצבאיים של מדינת ישראל |
| --- |
| 

|  |  |
| --- | --- |
| אופקים • אילת • אשדוד • אשקלון • באר טוביה • באר שבע • בית ג'ן • בנימינה • דגניה א' • דימונה • הר הזיתים • הר הרצל • הרצליה • חדרה • חולון • חורפיש • חיפה • טבריה • כפר ורבורג • כפר סבא • לוד • מגדל העמק • נגבה • נהריה • נחלת יצחק • נס ציונה • נוף הגליל • נתניה • עספיא • עפולה • פרדס חנה • צפת • קריית גת • קריית ענבים • קריית שאול • קריית שמונה • ראש פינה • ראשון לציון • רביבים • רחובות • רמלה • רעננה |  |

 |
**תולעי ריסים** (שם מדעי: *Turbellaria*) היא מחלקה אחת מתוך שלוש שנמצאת תחת מערכת תולעים שטוחות. דוגמה לתולעי הריסים היא פלנריה.

מאפיינים
--------

לתולעי ריסים מבנה הגוף הדומה לחץ, יש לה איברים דמוי ראש ודמוי עיניים. אלו יצורים מפותחים יותר מההדרות אבל עדיין חסרי מערכות שונות בגוף.

**מנגנון הובלה** – הובלת חמצן ותוצרי נשימה בדיפוזיה בלבד.
הובלת מזון מעוכל בדיפוזיה מהמעי המסועף.
סילוק פסולת חנקנית בעזרת פרוטונפרידיות המפוזרות בגוף.

**קליטת מזון** – המזון נשאב בהדרגה על ידי הפרינקס (פתח הלוע) השרירי. הפרשות תאי הבלוטה מסייעות להחלקת הטרף פנימה ואולי אף מתחילות את תהליך העיכול, המזון הנבלע עובר לאורך המעי בעזרת פעילות תאי השריר הנמצאים סביב למעי.
אפיתל המעי מורכב משני טיפוסי תאים:
א. תאים בעלי יכולת לשלוח פסוידופודיה התופסים חלקיק מזון מחלל המעי ומעבירים אותם לתוך התאים - פגוציטוזה.
ב. תאים בעלי גרנולות (גרגרים)

**תנועה** – בתולעי הריסים התנועה בעיקר על ידי התכווצות שרירים מתחת לעור ומעט בעזרת הריסים.

קישורים חיצוניים
----------------

ויקישיתוף מדיה וקבצים בנושא **תולעי ריסים** בוויקישיתוף
* תולעי ריסים, באתר ITIS (באנגלית)
* תולעי ריסים, באתר NCBI (באנגלית)
* תולעי ריסים, באתר Animal Diversity Web (באנגלית)
* תולעי ריסים, באתר GBIF (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556043605171
* BnF: cb123023337 (data)
* GND: 4183782-4
* LCCN: sh85138711

 |
**ויקיטיול** (באנגלית: **Wikitravel**) הוא אתר אינטרנט העוסק בטיולים ופועל על פלטפורמת ויקי אשר נוצר במקור על ידי אוון פרודרומו ומישל אן ג'נקינס בשנת 2003. בשנת 2006 חברת Internet Brands רכשה את האתר ובעקבות הרכישה החלה להציג פרסומות בדפי האתר. מהלך זה נתקל בהתנגדות ניכרת מצד קהילת המשתמשים כאשר עורכי המהדורה האיטלקית והמהדורה הגרמנית של האתר החליטו לרכז את הפעילות ואת כל התוכן שפיתחו עד אז באתר חדש. זאת, בהתאם לרישיון החופשי של האתר בו פעלו, שאיפשר לעורכים לבצע "פיצול" מעין זה. כתוצאה מכך, ב-10 בדצמבר 2006 הושק האתר "ויקימסע", בעודו מופעל ונמצא בבעלות עמותה גרמנית בשם Wikivoyage e.V. שהוקמה לשם מטרה זו.

בשנת 2007 קיבל האתר פרס וובי בקטגוריית אתר התיירות הטוב ביותר לשנה זו. באותה שנה מייסדי ויקיטיול החלו מיזם בשם "Wikitravel Press" אשר במסגרתו החברה פרסמה מדריכי טיולים מודפסים המבוססים על תוכן האתר. המדריכים המודפסים הראשונים פורסמו ב-1 בפברואר 2008. 

בשנת 2012, לאחר זמן רב בו קהילת העורכים של המהדורה האנגלית של "ויקיטיול" לא היו שבעי רצון משירות האירוח של האתר, גם הם החליטו לבצע "פיצול" דומה לזה שעשו העורכים במהדורות האיטלקית והגרמנית לפניהם. כתוצאה מכך, במהלך אותה שנה, כל הקהילות בשפות השונות של האתר, כוללים המייסדים, ביצעו "פיצול" ומיזוג עם ויקימסע, אשר בינואר 2013 הושק מחדש כמיזם של קרן ויקימדיה.

ראו גם
------

* תיירות
* ויקימסע

קישורים חיצוניים
----------------

ויקישיתוף מדיה וקבצים בנושא **ויקיטיול** בוויקישיתוף
* 

* אתר האינטרנט הרשמי של ויקיטיול (בערבית, באנגלית, ברוסית ובצרפתית)
* ויקיטיול, ברשת החברתית אקס (טוויטר)
* wikitravel.org

הערות שוליים
------------

1. ↑  Everyone's an Editor as Wiki Fever Spreads to Shopping Sites - New York Times
2. ↑  FOXNews.com - On the Net: Web Sites to Travel By - Celebrity Gossip | Entertainment News | Arts And Entertainment
3. ↑  Wikitravel to publish up-to-the-month print editions of its guides - Boing Boing
**פרנסואה קמאנו** (בצרפתית: **François Kamano**; נולד ב-1 במאי 1996 בקונאקרי שבגינאה) הוא כדורגלן גינאי, המשחק בעמדת החלוץ בקבוצת אבהא ובנבחרת גינאה.

קריירת מועדונים
---------------

### בסטיה

בשנת 2014 הגיע קמאנו לבסטיה מליגת העל הצרפתית, לאחר ששיחק במחלקת הנוער של מועדון מקומי בקונאקרי. ב-9 באוגוסט 2014 ערך קמאנו את הופעת הבכורה שלו במועדון, כשנכנס כמחליף בדקה ה-81 בתיקו 3-3 נגד אולימפיק מרסיי במסגרת המחזור הראשון בליגה. ב-20 בדצמבר הבקיע קמאנו את שער הבכורה שלו במועדון, שער בדקה ה-21 בתיקו 1-1 נגד קן במסגרת המחזור ה-19 בליגה. קמאנו שיחק במועדון במשך 2 עונות, בהן ערך 47 הופעות ליגה והבקיע שבעה שערים.

### ז'ירונדן דה בורדו

בחודש יולי 2016 חתם קמאנו בז'ירונדן דה בורדו, גם היא קבוצה מליגת העל הצרפתית. ב-20 באוגוסט 2016 ערך את הופעת הבכורה שלו במועדון, כשהחליף את ז'רמי מנז בדקה ה-69 בהפסד 1–4 לטולוז במסגרת המחזור השני בליגה.

### לוקומוטיב מוסקבה

בחודש אוגוסט 2020 חתם בלוקומוטיב מוסקבה, מליגת העל הרוסית. ב-23 באוגוסט 2020 ערך את הופעת הבכורה שלו במועדון בהפסד 1–2 לספרטק מוסקבה בדרבי של מוסקבה.

קריירה בינלאומית
----------------

ב-24 בינואר 2015 ערך קמאנו את הופעת הבכורה שלו בנבחרת גינאה, כשנכנס כמחליף בתוספת הזמן של המחצית השנייה בתיקו 1-1 נגד נבחרת קמרון במסגרת המחזור השני בשלב הבתים של גביע אפריקה לאומות 2015. הוא שיחק גם בשלב רבע הגמר של הטורניר, בו הפסידה נבחרתו לנבחרת גאנה בתוצאה 0–3. ב-12 ביוני 2015, בהופעתו השלישית בנבחרת, כבש קמאנו את שער הבכורה שלו, שער בדקה ה-68 בהפסד 1–2 לנבחרת סווזילנד במסגרת מוקדמות גביע אפריקה לאומות 2017.

נכלל בסגל נבחרת גינאה לטורניר גביע אפריקה לאומות 2023.

קישורים חיצוניים
----------------

ויקישיתוף מדיה וקבצים בנושא **פרנסואה קמאנו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)

| **‏‏נבחרת גינאה‏ - גביע אפריקה לאומות 2023** |
| --- |
|  קונה | 
 ע. קייטה | 
 מוס. קמארה | 
 א. קונט | 
 דיאקיטה | 
 דיאקאבי | 
 ז'נווייה | 
 מוח. קמארה | 
 סו | 
 א. סילה | 
 ס. סילה | 
 דיאוורה |
 קונאטה | 
 נ. קייטה |
 טורה |
 כ. סיסה |
 מוריבה |
 ס. סיסה |
 א. קמארה |
 גילאבוגי |
 באיו |
 גיראסי |
 קאנטה |
 קמאנו |
 פ. קונט |
מאמן: ק. דיאוורה
 | גינאהגינאה |
**דניאל "דן" שולמן** (באנגלית: **Daniel H. Schulman**, נולד-19 בינואר 1958) הוא מנהל עסקים יהודי-אמריקאי. הוא נשיא ומנכ"ל PayPal ויו"ר של סימנטק, לשעבר נשיא קבוצת צמיחה תאגידית (Enterprise Growth) באמריקן אקספרס. הנשיא לשעבר של Sprint Nextel ומנכ"ל בעת הייסוד של וירג'ין מובייל.

קורות חיים
----------

שולמן נולד בניוארק, ניו ג'רזי, אבל גדל בפרינסטון. הוא בעל תואר ראשון בכלכלה ממידלברי קולג', ותואר שני במנהל עסקים מאוניברסיטת ניו-יורק.

אמו, רות שולמן, הייתה משנה לדיקן של בית הספר של ראטגרס למוסמכים בפסיכולוגיה יישומית ומקצועית (GSAPP) מ-1974 ל-1999. אביו, מל שולמן, היה מהנדס כימי.

שולמן ואשתו יהודים.

פרסים
-----

שולמן נבחר על ידי ביזנסוויק לרשימת "20 האנשים לעקוב אחריהם בתקשורת", וכן ל"יזם השנה" של שנת 2009 של ארנסט אנד יאנג. ב-2009 הוא צוין ברשימת 25 האנשים החזקים בעולם, בתעשיית הסלולר.

קישורים חיצוניים
----------------

ויקישיתוף מדיה וקבצים בנושא **דן שולמן** בוויקישיתוף
* דן שולמן, ברשת החברתית LinkedIn

הערות שוליים
------------

1. ↑  American Express News Release July 21, 2010
2. ↑  "Executive Profile Daniel H. Schulman". Bloomberg Businessweek. 23 בינואר 2015. `{{cite news}}`:  (עזרה)
3. ↑  Rutgers Board of Governors Announcement, July 9, 2009
4. ↑  Announcement of Ruth and Mel Schulman Endowed Fellowship, February 24, 2009
5. ↑  Business Week Award
6. ↑  Ernst & Young Entrepreneur Of The Year, 2009
7. ↑  25 Most Powerful People In U.S. Wireless 2009

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 4695156374134507710007
* WorldCat (עם VIAF): 4695156374134507710007

 |
**בריוני אומגה** הם משפחה של הדרונים תת-אטומים (בריונים) המיוצגים על ידי הסמל Ω (האות אומגה ביוונית). בריוני אומגה יכולים להיות בעלי מטען נייטרלי או בעלי מטען יסודי +2, +1 או −1. בריונים אלה הם בריונים שלא מכילים קווארקים למעלה או למטה כלל. בריוני אומגה המכילים קווארקים עליונים לא צפויים להימצא לפי המודל הסטנדרטי, הסיבה לכך היא שהמודל הסטנדרטי צופה כי אורך החיים הממוצע של הקווארקים העליונים יהיה בערך 5x10⁻²⁵ שניות, כמות זמן זו קטנה בהרבה מכמות הזמן הדרושה לאינטראקציות החזקות, ולכן קווארקים אלה לא יצרו הדרונים בכלל ובריוני אומגה בפרט.
בריון האומגה הראשון שנצפה היה ⁻Ω, אשר עשוי משלושה הקווארקים מוזרים, בשנת 1964. הגילוי היה ניצחון גדול במחקר תהליכי הקווארק, מכיוון שהוא נמצא רק לאחר שקיומו, המסתו והתפרקו, שוערו בשנת 1961 על ידי הפיזיקאי האמריקאי מארי גל-מאן, ובאופן בלתי תלוי, על ידי הפיזיקאי הישראלי יובל נאמן.
חוץ מה⁻Ω, חלקיק אומגה מוקסם (Ωºc) התגלה, בו קווארק מוזר אחד הוחלף על ידי קווארק קסם. ה⁻Ω מתפרק רק באמצעות האינטראקציה החלשה ולכן יש אורך חיים ארוך יחסית.
מאחר שבבריוני אומגה אין קוורקי מעלה או מטה, לכולם יש איזוספין 0.

רשימה
-----

בריוני האומגה| **חלקיק** | **סימון** | **הרכב** | **מסה במנוחה[MeV/c^2]** | **ספין** | **מטען[מטען יסודי e]** | **מוזרות** | **קסם\יופי** | **תחתיות** | **זמן מחצית החיים[sec]** |
| --- | --- | --- | --- | --- | --- | --- | --- | --- | --- |
| בריון אומגה | Ω⁻ | sss | 1672.45±0.29 | 3/2+ | 1- | 3- | 0 | 0 | (8.21±0.11)×10−11 |
| בריון אומגה מוקסם | Ωºc | ssc | 2697.5±2.6 | ½+ | 0 | 2- | 1+ | 0 | (6.9±1.2)×10−14 |
| בריון אומגה תחתון | Ω⁻b | ssb | 6054.4±6.8 | ½+ | 1- | 2- | 0 | 1- | (1.13±0.53)×10−12 |
| בריון אומגה מוקסם כפליים | Ω⁺cc | scc | - | ½+ | 1+ | 1- | 2+ | 0 | - |
| בריון אומגה מוקסם תחתון | Ωºcb | scb | - | ½+ | 0 | 1- | 1+ | 1- | - |
| בריון אומגה תחתון כפליים | Ω⁻bb | sbb | - | ½+ | 1- | 1- | 0 | 2- | - |
| בריון אומגה בעל הקסמה משולשת | Ω⁺⁺ccc | ccc | - | 3/2+ | 2+ | 0 | 3+ | 0 | - |
| בריון אומגה מוקסם כפליים תחתון | Ω⁺ccb | ccb | - | ½+ | 1+ | 0 | 2+ | 1- | - |
| בריון אומגה מוקסם תחתון כפליים | Ωºcbb | cbb | - | ½+ | 0 | 0 | 1+ | 2- | - |
| בריון אומגה תחתון משולש | Ω⁻bbb | bbb | - | 3/2+ | 1- | 0 | 0 | 3- | - |
|

קישורים חיצוניים
----------------

* The Omega-Minus Baryon (באנגלית)
**קאיו סזאר אלבס דוס סנטוס** (בפורטוגזית: **Caio César Alves dos Santos**; נולד ב-29 במאי 1986), הידוע בשם **קאיו**, הוא כדורגלן ברזילאי המשחק בעמדת הקשר ההתקפי.

קריירה
------

קאיו גדל במדינת סאו פאולו בברזיל והחל לשחק כדורגל במחלקת הנוער של גרמיו ברוארי. בינואר 2003, בטרם הגיע לגיל 17, הושאל לקבוצה הבוגרת של גוארני, וכעבור שנה חזר לברוארי. בשנת 2006 הושאל לאינטרנסיונל, במדיה ערך שמונה הופעות בליגת העל הברזילאית, ולאחר מכן הושאל לפלמיירס, במדיה כבש תשעה שערים ב-27 הופעות.

בינואר 2008 הגיע קאיו לגרמניה וחתם באיינטרכט פרנקפורט ששילמה עבורו 4 מיליון אירו. ב-16 בפברואר 2008 ערך את הופעת הבכורה שלו בבונדסליגה, כשנכנס כמחליף בניצחון 1–0 על הנזה רוסטוק. את שער הבכורה שלו כבש ב-20 במרץ 2008, בניצחון 2–1 על אנרג'י קוטבוס, ואת עונת 2007/2008 הוא סיים עם שער אחד בעשר הופעות ליגה. בעונת 2008/2009 כבש שני שערים ב-17 הופעות, ובעונת 2009/2010 הפך לשחקן משמעותי יותר בקבוצה וערך 26 הופעות בליגה, בהן כבש חמישה שערים. בעונת 2010/2011 כבש שער אחד ב-27 הופעות, אך בסופה ירדה הקבוצה לליגת המשנה. בעונתו האחרונה בפרנקפורט שותף קאיו בשמונה משחקים בליגת המשנה, ובסופה עלתה הקבוצה בחזרה לבונדסליגה וקאיו שוחרר מהמועדון.

באוגוסט 2012 חזר קאיו לברזיל וחתם בקבוצת באהיה, ובינואר 2013 עבר לאתלטיקו גויאניינסה. בקיץ 2013 חתם בגראסהופרס ציריך מליגת העל השווייצרית. בעונתו הראשונה במועדון היה קאיו מלך השערים של הקבוצה עם 13 שערים, בנוסף לשבעה בישולים, והקבוצה סיימה את העונה במקום השני בליגה. בעונת 2014/2015 כבש 11 שערים, ובעונה שלאחר מכן שוב סיים את העונה עם 13 שערים. במהלך שנותיו בגראסהופרס הוביל קאיו את ההתקפה של הקבוצה לצידו של מואנס דאבור, ובעונתו האחרונה בקבוצה כבש 14 שערים. בסך הכל שיחק ארבע שנים במועדון, ולזכותו 51 שערים ב-131 משחקי ליגה.

ב-15 ביולי 2017 הגיע קאיו לישראל וחתם במכבי חיפה. ב-5 באוגוסט ערך את הופעת הבכורה שלו במועדון, כשנכנס כמחליף במשחק מול עירוני קריית שמונה שהסתיים בתיקו 0-0 במסגרת גביע הטוטו. את שער הבכורה שלו בקבוצה הבקיע שמונה ימים לאחר מכן במשחק גביע הטוטו נגד הפועל עכו שהסתיים בתיקו 2–2. במחזור הפתיחה של עונת 2017/2018 ערך קאיו את הופעת הבכורה שלו בליגת העל, כשפתח בהרכב בהפסד 0–2 לבני יהודה. את שער הבכורה שלו בליגת העל כבש ב-19 באפריל 2018, כשנכנס כמחליף במצב של 1–1 במשחק מול הפועל אשקלון, ובדקה ה-85 כבש את שער הניצחון. בסך הכל ערך 22 הופעות ליגה במדי מכבי חיפה בעונה זו, אותה הוא סיים עם שער אחד ובישול אחד.

ב-17 בספטמבר 2018 חתם קאיו עד תום העונה בהפועל תל אביב. ב-8 באוקטובר 2018 ערך את הופעת הבכורה שלו במועדון, כשנכנס כמחליף במשחק מול מ.ס. אשדוד שהסתיים בתיקו 0–0. ב-15 בדצמבר 2018 כבש את שערו הראשון בהפועל תל אביב, במשחק מול הפועל חדרה שהסתיים בתיקו 1–1, ובסך הכל בעונת 2018/2019 כבש שלושה שערים והוסיף ארבעה בישולים.

ב-16 בינואר 2020, לאחר יותר מחצי שנה שלא שיחק, חתם קאיו בקבוצת דספורטיבו ברזיל מהליגות הנמוכות בסאו פאולו.

קישורים חיצוניים
----------------

ויקישיתוף מדיה וקבצים בנושא **קאיו אלבס** בוויקישיתוף
* 

* פרופיל, באתר ההתאחדות לכדורגל בישראל

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* קאיו אלבס, באתר הרשמי של מכבי חיפה

הערות שוליים
------------

1. ↑  איציק יצחקי‏, מכבי חיפה הקשר הברזילאי קאיו חתם לשנתיים, באתר וואלה!‏, 15 ביולי 2017
2. ↑  שירי אלג'ם, ‏קאיו חתם בהפועל ת"א: "מחכה ללבוש אדום", באתר ערוץ הספורט, 17 בספטמבר 2018
"דאי רו-קו דאיבה" (第六台場) או "סוללה מס' 6", אחד מאיי הסוללה המקוריים מתקופת אדו, כפי שנצפה מגשר הקשת בענן בטוקיו. ברקע, חלקו הבנוי של אודאיבה.
אקווה סיטי ובניין רשת הטלוויזיה פוג'י
גשר הקשת בענן כפי שנצפה מכיוון אודאיבה
מרכז התערוכות הבינלאומי של טוקיו
**אודאיבה** (יפנית: お台場 מכונה לעיתים **דאיבה**) הוא אי מלאכותי גדול, שנוצר על ידי אחזור אדמה, במפרץ טוקיו, יפן. מבחינה אדמיניסטרטיבית שייך אודאיבה לרבעים מינאטו, קוטו ושיניגוואה.

היסטוריה
--------

**אודאיבה** נבנה במקור ב-1853 על ידי שוגונות טוקוגאווה כסדרה של שישה מבצרים שנועדו להגן על טוקיו בפני פלישה מהים, האיום העיקרי היה צי הספינות השחורות של הקומודור מת'יו פרי האמריקני שהגיע ליפן באותה שנה. "דאיבה" ביפנית הוא שמן של סוללות התותחים שהוצבו על האיים.

ב-1928 שופץ "דאי-סן דאיבה" (第三台場) או "סוללה מס' 3" ונפתח לציבור כפארק העירוני דאיבה, הפתוח עד עצם היום הזה.

הפיתוח מחדש המודרני של אודאיבה החל לאחר הצלחת התערוכה העולמית אקספו 85 בטסוקובה. הכלכלה היפנית שגשגה ואודאיבה תוכננה כחלון ראווה של חיי העתיד. בבניית האתר הושקעו מעל ל-10 מיליארד דולר. האתר כונה T3 ותוכנן כעיר עצמאית בת למעלה מ-100,000 תושבים. כלכלת הבועה התנפצה ב-1991 וב-1995 הייתה אודאיבה למעשה אזור שומם, דל באוכלוסייה ורובו מגרשים ריקים.
ב-1996 שונה ייעודו של האזור שוב מאזור לעסקים בלבד והוגדרו בו רבעים לפעילות בידור ולמסחר, והאזור התעורר לחיים כשטוקיו גילתה את שפת הים שלא הייתה לה מעולם. בתי מלון ומרכזי קניות נפתחו ומספר חברות גדולות, כולל רשת הטלוויזיה "פוג'י", העבירו את המטה שלהם לאי. גם קשרי התחבורה אליו שופרו במקביל.

נקודות משיכה
------------

כיום, אודאיבה היא יעד קניות וביקורים פופולרי; הן עבור תושבי טוקיו והן עבור תיירים. בין אתרי המשיכה העיקריים:

* אולפני הטלוויזיה של רשת פוג'י – מבנה ייחודי שתוכנן על ידי קנזו טנגה.
* גשר הקשת בענן שמחבר את אודאיבה ללב טוקיו.
* מרכז הקניות Decks Tokyo Beach הכולל את "סגה ג'ויפוליס" והונג קונג הקטנה.
* מרכז הקניות "אקווה סיטי"
* "מצודת ונוס" – מרכז קניות המבוסס על נושא ונציה.
* "טוקיו זפ" – מועדון לילה ואולם מופעים, בין הגדולים בטוקיו.
* "דאיקנרנשה" - גלגל ענק, השני בגודלו בעולם לאחר לונדון איי.
* המעיינות החמים של "אואדו-אונסן-מונוגאטארי".
* "טוקיו ביג סייט" – מרכז התערוכות הבינלאומי של טוקיו.
* אחד משני החופים בעיר טוקיו (הרחצה לא מומלצת) ביחד עם פארק קאסאי רינקאי במחוז אדוגאווה שבטוקיו.
* "מיראיקאן" - המוזיאון להמצאות ומדעי העתיד.

תחבורה
------

שני קווי רכבת מגיעים לאודאיבה. קו מס' 11 מגיע ממרכז טוקיו וחוצה את גשר הקשת בענן, בעוד שקו ואנגן מגיע מרובע שיניגאווה דרך מנהרת נמל טוקיו ומאזורי המפרץ של טוקיו וצ'יבה ממזרח.

בנוסף פועלים אוטובוסים ציבוריים ואף מעבורות בין טוקיו לאודאיבה.

אודאיבה בתרבות הפופולרית
------------------------

בסדרת סרטי האנימה דיג'ימון מופיעה אודאיבה כביתם של שתי הקבוצות הראשונות של הילדים הנבחרים. סדרת האנימה סיילור מון מציגה אתרים מדומים באודאיבה. המקום מופיע גם בסדרת האנימה גנשיקן בה הדמויות העיקריות משתתפות ביריד הקומיקס השנתי הנערך ב"טוקיו ביג סייט", מרכז התערוכות באודאיבה.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **טוקיו/אודאיבה** |
| ויקישיתוף תמונות ומדיה בוויקישיתוף: **אודאיבה** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5571fc58-85ef-4cd6-9dc8-bc12093fd134
* NDL: 00645364
* VIAF: 258771691
* WorldCat: viaf-258771691

 |
**אלקסטיס** (ביוונית: **Ἄλκηστις**) היא נסיכה במיתולוגיה היוונית, הנודעת באהבתה לבעלה ואשר קורות חייה מסופרים בביבליותקה (פסאודו-אפולודורוס) וגירסת מותה וחזרתה לעולם החיים במחזה של אוריפידס הקרוי על שמה.

משפחתה
------

אלקסטיס, ביתו של פליאס, מלך איולקוס ואשתו של אדמטוס ואימו של אומלוס שהשתתף במצור על טרויה.

מיתולוגיה
---------

אלקסטיס נודעה ביופיה ורבים חיזרו אחריה, אביה הכריז שרק הראשון שיצליח לרתום אריה וחזיר (או דוב בכמה גרסאות) למרכבה יזכה בידה.
אדמטוס הצליח בכך בעזרת אפולו אשר הועסק אצלו כרועה צאן בשנת הרחקתו מהאולימפוס כעונש על הריגת נחש הפיתון.
בהקרבת הקורבנות לאלים לאחר החתונה אדמטוס שכח להקריב קורבן כפי שנדרש לארטמיס ולכן הוא מצא במיטת הכלולות נחשים מפותלים,
דבר שאדמטוס פירש כמותו הקרב.
אפולו נחלץ שוב לעזרתו וגרם למוירות להשתכר והוציא מהם הבטחה שאם משהו יתנדב למות במקום אדמטוס הם יתירו זאת. כשהמות התקרב לא נמצא מתנדב, אקלסטיס התנדבה.
בהמשך הרקולס שזכה לארוח נדיב מצד אדמטוס חרף האבל הכבד גמל לאדמטוס בהשבת אלקטיס מעולם המתים לאחר נצחון במאבק עם תנטוס.

בעולם הבמה
----------

נכתבו אופרות הקרויות על שמה על ידי ז'אן-בטיסט לולי, ועל ידי כריסטוף ויליבלד גלוק.

חנוך לוין כתב וביים את המחזה "כולם רוצים לחיות" בהשראת אלקסטיס מאת אוריפידס.

גלריה
-----

* אלקסטיס מתנדבת, פרסקו מהמאה ה-1 מבית המשורר הטראגי בפומפיי, במוזיאון הלאומי לארכאולוגיה של נאפוליאלקסטיס מתנדבת, פרסקו מהמאה ה-1 מבית המשורר הטראגי בפומפיי, במוזיאון הלאומי לארכאולוגיה של נאפולי
* מיתוס אלקסטיס בסרקופג מהמאה ה-2 במוזיאוני הוותיקןמיתוס אלקסטיס בסרקופג מהמאה ה-2 במוזיאוני הוותיקן
* הרקולס נלחם בתנטוס להשבת אלקסטיס לעולם החיים מאת פרדריק לייטון במוזיאון ואדסוורת אתניאוםהרקולס נלחם בתנטוס להשבת אלקסטיס לעולם החיים מאת פרדריק לייטון במוזיאון ואדסוורת אתניאום
* אדמטוס מתאבל על מותה של אלקסטיס מאת יוהאן היינריך טישבייןאדמטוס מתאבל על מותה של אלקסטיס מאת יוהאן היינריך טישביין
* אדמטוס מתאבל על מותה של אלקסטיס מאת ז'אן פרנסואה פייר פיירון במוזיאון הלובראדמטוס מתאבל על מותה של אלקסטיס מאת ז'אן פרנסואה פייר פיירון במוזיאון הלובר
* המאבק בין הרקולס ותנטוס על אלקסטיס מאת יוהאן היינריך טישבייןהמאבק בין הרקולס ותנטוס על אלקסטיס מאת יוהאן היינריך טישביין
* חטיפת אלקסטיס על ידי הרקולס מאת פול סזאן במוזיאון פיצוויליאםחטיפת אלקסטיס על ידי הרקולס מאת פול סזאן במוזיאון פיצוויליאם

קישורים חיצוניים
----------------

ויקישיתוף מדיה וקבצים בנושא **אלקסטיס** בוויקישיתוף
* אלקסטיס, באתר אנציקלופדיה בריטניקה (באנגלית)
* אלקסטיס, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007319017605171
* BnF: cb14548326v (data)
* GND: 118829203
* LCCN: no2014085471
* NLA: 67154824
* SUDOC: 07998536X
* VIAF: 67262545
* WorldCat: viaf-67262545

 |
רבי **צבי אלימלך שפירא** (כונה: **"הצבי לצדיק"**); 1841 בערך, ה'תר"א – 9 באפריל 1924, ה' בניסן ה'תרפ"ד היה אדמו"ר חסידי, מייסד חסידות בלאז'וב בגליציה המערבית.

ביוגרפיה
--------

נולד בשנת ה'תר"א בדינוב שבדרום פולין, לרבי דוד שפירא (האדמו"ר השני מדינוב) ולרחל מינא. בצעירותו למד אצל גדולי החסידות רבי ישראל פרידמן מרוז'ין ורבי שלום רוקח מבעלז ובגיל שבע עשרה התפרסם לאחר שזכר בעל-פה את הספר "ברית כהונת עולם". לאחר נישואיו לשרה בתו של רבי משה הורוביץ מרוזבודוב אכל קעסט אצל הרב חיים הלברשטאם מצאנז ונמנה עם חבורת תלמידים מובחרים שלמדו עמו ואף קיבל ממנו היתר הוראה[דרוש מקור]. ולאחר מכן שימש כרב בעיר ריבטיטש בה כיהן גם סבו כרב.

עם פטירת אביו בי"ט באדר ה'תרל"ד החל לנהוג באדמו"רות וכתשע שנים לאחר מכן בשנת ה'תרמ"ג נתמנה לרב בעיר בלאז'וב וייסד בה את חצרו.

בעת מלחמת העולם הראשונה ברח לבודפשט בירת הונגריה ולאחר סיום המלחמה חזר לגליציה. בשנת ה'תרפ"ג התיישב בעיר ריישא, ושם נפטר בה' בניסן ה'תרפ"ד.

בסוף ימיו נתפרסם כצדיק מופלג ולגאון גדול, זאת גם בשל ספרו "צבי לצדיק" הכולל את חידושיו על התורה והמועדים ותשובותיו בהלכה. מבין תלמידיו המובהקים ניתן למנות את רבי אהרן ראטה ראש חבורת שומרי אמונים, ורבי מאיר סגל לנדא מדראהביטש.

משפחה
-----

אחיו של רבי צבי אלימלך היו רבי מאיר יהודה שפירא האדמו"ר מבוקווסק, ורבי ישעיה נפתלי הירץ שפירא האדמו"ר השלישי מדינוב.

ילדיו היו:

* רבי יהושע שפירא, רב בריבטיטש וממלא מקום אביו באדמו"רות בלאז'וב
* אלטע מלכה, אשת רבי ברכיה טייטלבוים בן רבי משה יוסף טייטלבוים מאוהל
* רבי יוסף שפירא(יי'), (נפטר ה'תר"ן). נישא לחיה מינדל בתו של רבי מאיר משולם שפירא

ספריו
-----

* צבי לצדיק - על התורה. יצא לאור במהדורה חדשה עם תוספות והערות, "מכון אורות ישראל" בלאז'וב, ברוקלין תש"ע.
* צבי לצדיק - על המועדים
* צבי לצדיק - ספר שו"ת

קישורים חיצוניים
----------------

* ספרו שו"ת "צבי לצדיק" עם הגהות "שופרא דישראל" באתר היברובוקס.
* צבי אלימלך בן דוד שפירא (1841-1924), מבלוזוב, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308174205171
* GND: 1146100574
* ISNI: 0000 0000 7783 9147
* LCCN: n2010025357
* VIAF: 97283742
* WorldCat: lccn-n2010025357

 |
**בית החולים סיינט תומאס** (באנגלית: **St Thomas' Hospital**) הוא בית חולים אוניברסיטאי גדול של שירות הבריאות הלאומי במרכז לונדון, אנגליה. מצויות בו 840 מיטות אשפוז.

זהו אחד המוסדות המרכיבים את מרכז הבריאות האקדמי.[דרושה הבהרה] מבחינה אדמיניסטרטיבית מהווה חלק מנאמנות קרן NHS של גאי וסיינט תומאס, יחד עם בית החולים של גאי (Guy's Hiospital) ובית החולים של קינגס קולג' הוא מספק את לימודי הרפואה המתקדמים של בית הספר לחינוך רפואי בלונדון של קינגס קולג' ומתמחים בו עובדי רפואה רבים.

בית החולים מספק שירותי רפואה מאז המאה ה-12. בעבר פעל ברובע סאת'ק, ומאז 1871 ממוקם ברובע למבת'.

זהו אחד מבתי החולים המפורסמים ביותר בלונדון, הקשורים לשמות כמו אסטלי קופר, ויליאם צ'סלדן, פלורנס נייטינגייל, לינדה ריצ'רדס, אדמונד מונטגומרי, אגנס אליזבת ג'ונס וסר הרולד רידלי. בית החולים מהווה נקודת ציון בולטת בלונדון בשל מיקומו בגדה הדרומית של נהר התמזה מנגד לבניין הפרלמנט.

ניתן להגיע אל בית החולים מתחנת הרכבת התחתית ווסטמינסטר (בהליכה של 10 דקות מגשר ווסטמינסטר), תחנת ווטרלו (תחנת הרכבת התחתית והרכבת הלאומית, גם במרחק הליכה של 10 דקות) ותחנת הרכבת התחתית למבת' צפון (עוד 10 דקות הליכה).

ב-6 באפריל 2020 אושפז ביחידה לטיפול נמרץ, ראש ממשלת בריטניה בוריס ג'ונסון, שנדבק בקורונה במהלך התפרצות נגיף הקורונה בבריטניה ומצבו הוחמר.

גלריה
-----

* פסל/מזרקה קינטית "Revolving Torsion" מאת נאום גייבופסל/מזרקה קינטית "Revolving Torsion" מאת נאום גייבו
* פסל של מרי סיקול בבית החולים סיינט תומאס, מאת מרטין ג'נינגספסל של מרי סיקול בבית החולים סיינט תומאס, מאת מרטין ג'נינגס
* 
* הכניסה הראשית להולכי רגל מכביש גשר ווסטמינסטרהכניסה הראשית להולכי רגל מכביש גשר ווסטמינסטר
* שלט המידע על בית החוליםשלט המידע על בית החולים

חותם שנעשה לצדקה בשנת 1931

חותם שנעשה לצדקה בשנת 1931

קישורים חיצוניים
----------------

ויקישיתוף מדיה וקבצים בנושא **בית החולים סיינט תומאס** בוויקישיתוף
* 

* אתר האינטרנט הרשמי של בית החולים סיינט תומאס
* קרן גאי וסיינט תומאס
* היסטוריה של הנספח של סנט תומאס בגודאלמינג סארי
* קטעים מהביוגרפיה של סר הרולד רידלי מאת דייוויד ג'יי אפל עם קצת היסטוריה של בית החולים המודרני
* קינגס קולג' לונדון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268339305171
* ISNI: 0000 0001 2216 1532
* LCCN: n50045610
* VIAF: 125457467
* WorldCat: lccn-n50045610

 |
**ריכרד אדלר פון מיזס** (בגרמנית: **Richard von Mises**;‏ 19 באפריל 1883, למברג – 14 ביולי 1953, בוסטון), מדען יהודי-אוסטרי אשר עסק במכניקת הזורמים, אווירודינמיקה, אווירונאוטיקה, סטטיסטיקה, תורת ההסתברות. הוא תיאר את עבודתו בפשטות במילותיו שלו, זמן קצר לפני מותו כ"אנליזה מעשית, משוואות אינטגרליות ודיפרנציאליות, מכניקה, הידרודינמיקה ואווירודינמיקה, גאומטריה מבנית, חשבון הסתברותי, סטטיסטיקה ופילוסופיה".

פון מיזס היה חבר של החוג הווינאי ביחד עם פיליפ פרנק, האנס האן ואוטו נוירת. הוא שימש פרופסור בשטרסבורג, ברנו, דרזדן וברלין. עם עליית הנאצים לשלטון עבר לטורקיה ובשנת 1944 החל לעבוד כפרופסור באוניברסיטת הרווארד.

אח של לודוויג פון מיזס.

קריטריון פון מיזס
-----------------

פון מיזס פיתח קריטריון כשל לחומרים משיכים המתבסס על אנרגיית שינוי נפח ועל אנרגיית עיוות.
כשל יתרחש אם {\displaystyle \sigma \_{VM}^{2}>2\sigma \_{y}^{2}}, כאשר {\displaystyle \ \sigma \_{y}} הוא מאמץ הכניעה של החומר ו-{\displaystyle \sigma \_{VM}^{2}=(\sigma \_{1}-\sigma \_{2})^{2}+(\sigma \_{2}-\sigma \_{3})^{2}+(\sigma \_{3}-\sigma \_{1})^{2}}, והמאמצים הם מאמצים ראשיים. בהצבה ישירה נקבל:

{\displaystyle {\frac {1}{2}}{\Big [}(\sigma \_{1}-\sigma \_{2})^{2}+(\sigma \_{2}-\sigma \_{3})^{2}+(\sigma \_{3}-\sigma \_{1})^{2}{\Big ]}\leq \ \sigma \_{y}^{2}}.
מעטפת הכשל לקריטריון פון-מיזס ולקריטריון טרסקה (2D)
במקרה של מאמצים דו-ממדיים ({\displaystyle \ \sigma \_{3}=0}), קריטריון פון-מיזס מקבל את הצורה: {\displaystyle \sigma \_{1}^{2}-\sigma \_{1}\sigma \_{2}+\sigma \_{2}^{2}\leq \ \sigma \_{y}^{2}}.

משפחה
-----

מצבה תחתיה קבורים הוריו, אברהם ו-אדל (מימין), ומצבת קבר אחיו, קרל-חיים (שנפטר בילדות, משמאל), בבית העלמין המרכזי בווינה
ריכרד פון מיזס נולד בלמברג שבממלכת אוסטרו-הונגריה (כיום לבוב שבגליציה, אוקראינה), בן אמצעי בין שלושה ילדים של משפחה יהודית. אביו היה ארתור פון מיזס, מהנדס רכבות ופקיד ציבור ואמו הייתה אדלה לבית לנדאו. לשושלת משפחת מיזס, שתחילת דרכה בחיי המסחר בלמברג במאה ה-18, ולנציגיה – פישל (לימים מאיר ירחמיאל), אברהם אוסקר ובנו ארתור – היה מעמד מכובד בין יהודי העיר. אבי סבו של פון מיזס, מאיר ירחמיאל מיזס, זכה בשנת 1881 לקבל תואר אצולה "אדלר" מידי הקיסר פרנץ יוזף ולפיכך שונה שם המשפחה ל"פון מיזס". אחיו של פון מיזס, לודוויג פון מיזס, היה כלכלן ופילוסוף אוסטרי-אמריקאי בולט. אחיו השני, קרל, מת בגיל 11 ממחלת השנית.

סמל אצולה
---------

סמל אצולה של משפחת פון מיזס

קישורים חיצוניים
----------------

ויקישיתוף מדיה וקבצים בנושא **ריכרד פון מיזס** בוויקישיתוף

* ריכרד פון מיזס, באתר פרויקט הגנאלוגיה במתמטיקה
* ריכרד פון מיזס, באתר MacTutor (באנגלית)
* ביוגרפיה (בצ'כית)
* ריכרד פון מיזס, באתר אנציקלופדיה בריטניקה (באנגלית)
* ריכרד פון מיזס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280652705171
* BNE: XX1413033
* BnF: cb12190258b (data)
* CANTIC: a10316991
* GND: 119161303
* ISNI: 0000 0000 8135 3609
* LCCN: n81111937
* LNB: 000209567
* MGP: 20745
* NKC: skuk0005754
* NLA: 35584374
* NLG: 241782
* NLP: a0000001240618
* NTA: 068458010
* RERO: 02-A003598566
* SELIBR: 250092
* SNAC: w60k2f52
* SUDOC: 031477607
* Trove: 1004097
* VIAF: 56655074
* WorldCat: lccn-n81111937

 |
**מרטין טימל** (בשוודית: **Martin Timell**; נולד ב-13 בנובמבר 1957) הוא מנחה טלוויזיה שוודי.

ביוגרפיה
--------

טימל נולד בסטוקהולם, הוא החל את הקריירה בתאגיד השידור השוודי בשנות השמונים כאשר הנחה מספר תוכניות בידור ותוכניות ילדים, ב-1994 עבר לעבוד בערוץ הטלוויזיה TV4, בין 2006 - 2007 הגיש את המקבילה השוודית לשעשועון "דיל או לא דיל".

אחת התוכניות המפורסמות שהגיש היא תוכנית שיפור הבתים "Äntligen hemma".

ב-1995 ו-1996 הנחה את תחרות מיס שוודיה.

כמדבב הוא בשפה השוודית הוא ביצע תפקידים בסרטים המסע המופלא - הביתה (צ'אנס הכלב) ובסרט ההמשך, פוקהונטס (תומאס) ומעבר ליער (ורן הצב).

הוא הופיע בתפקיד עצמו בסרט "A Midsummer Night's Party".

הוא נשוי ולו שני ילדים, אחיו הוא מגיש הרדיו אנדרס טימל.

קישורים חיצוניים
----------------

ויקישיתוף מדיה וקבצים בנושא **מרטין טימל** בוויקישיתוף

* מרטין טימל, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0331 3897
* SELIBR: 362284
* VIAF: 299756460
* WorldCat: viaf-299756460

 |